أݣادير هي مدينة كبيرة فالمغرب وجات تقريبا فالوسط ديال الساحل الأطلسي المغربي. أݣادير هي العاصمة ديال جماعة أݣادير إداوتانان ؤ لعاصمة د لمنطقة ديال سوس. سكان ديال أݣادير كيهدرو بتَشلحِيت و هم أمازيغ. هدي المدينة جماعة ترابية حضرية كاينة في إقليم أݣادير، جهة سوس ماسة. أكادير هي واحد من لمراكز لحضرية ف لمغريب. لبلدية د أكادير مسجلة ساكنة تعداد ديالها 924.000 فلإحصاء ديال 2014. حسب لإحصاء ديال 2004, كانو 346.106 ديال السكان فداك لعام و 487.954 ديال سكان فلعمالة ديال أكادير إداوتنان. لغات للي كايهضرو بها فأكادير هي: تاشلحيت (لوغة لولة ديال لأغلبية), دارجة ولفرانساوية. لمدينة تدمرات بواحد زلزال ف1960. تعاودات تبنات كولها بمعايير زلزالية إجبارية. هي دابا أحد أكبر المنتجعات لبحرية فلمغريب, للي كايجيو ليها عدد كبير من سياح لأجانب وداخليين للي كاعجبهوم لجو ديالها زوين على مدار سنة. أݣادير هي واحد الكلمة من الأمازيغية للي تتعني "لمخزن لمحصن". كاين بزاف ديال لمدن فلمغريب سميتهم أݣادير. سمية لكاملة ديال أݣادير بتاشلحيت هي أݣادير ن يغير (ⴰⴳⴰⴷⵉⵔ ⵏ ⵢⵉⵖⵉⵔ), حرفيا لحصن ديال تلة (the fortress of the cape), زعما على حساب لخليج لي حداها. يغير بتاشلحيت كايقصدو بيها كدية ولا جبل.